ཕྱི་ལོ་༢༠༡༨ཟླ་༡༡ཚེས་༡༦རེས་གཟའ་པ་སངས།༄༅།།བོད་མིའི་སྒྲིག་འཛུགས་ཀྱི་དཔལ་ལྡན་སྲིད་སྐྱོང་བློ་བཟང་སེངྒེ་མཆོག་ཉིན་གྲངས་གསུམ་རིང་ཨ་རིའི་རྒྱལ་ས་ཝ་ཤིན་ཊོན་དུ་འཚམས་གཟིགས་སྐབས་ཨ་རིའི་གནད་ཡོད་མི་སྣ་ཁག་གཅིག་དང་ཐུག་འཕྲད་གནང་ཡོད།དེ་ཡང་ཉིན་དང་པོར་དཔལ་ལྡན་སྲིད་སྐྱོང་མཆོག་གིས་ཨ་རིའི་རྒྱལ་སྤྱིའི་ཆོས་དད་རང་དབང་ཚན་པའི་གཞུང་ཚབ་ས་མུལ་བྷི་རོན་སྦད་ཁི་ལགས་དང་ཐུག་འཕྲད་གནང་།ཨ་རིའི་ཕྱི་འབྲེལ་སྲིད་བྱུས་ཀྱི་དགོས་དམིགས་གཞིར་བཞག་ཐོག་ཨ་རིའི་རྒྱལ་སྤྱིའི་ཆོས་དད་རང་དབང་ཚན་པས་འཛམ་གླིང་ནང་ཆོས་དད་རང་དབང་གོང་མཐོར་གཏོང་བཞིན་ཡོད་པ་དང་།སྐུ་ཞབས་ས་མུལ་བྷི་རོན་སྦད་ཁི་ལགས་ནི།འཛམ་གླིང་ནང་ཆོས་དད་རང་དབང་ཐོག་ལས་འགུལ་ཤུགས་ཆེ་སྤེལ་གནང་མཁན་ཞིག་ཡིན།དཔལ་ལྡན་སྲིད་སྐྱོང་མཆོག་གིས་སྐུ་ཞབས་ས་མུལ་བྷི་རོན་སྦད་ཁི་ལགས་དང་ཐུག་འཕྲད་ཀྱིས་བོད་ནང་ཆོས་དད་རང་དབང་མེད་པའི་སྐོར་གྲོས་བསྡུར་ལྷུག་པོར་གནང་བ་དང་།སྐབས་དེར་སྐུ་ཞབས་ས་མུལ་བྷི་རོན་སྦད་ཁི་ལགས་ཀྱིས་བོད་ནང་གི་ཆོས་དད་རང་དབང་སྲུང་སྐྱོབ་གནང་རྒྱུའི་ཆོད་སེམས་བརྟན་པོ་ཡོད་ཅེས་གསུངས།སྐུ་ཞབས་ས་མུལ་བྷི་རོན་སྦད་ཁི་ལགས་ཕྱི་ལོ་༢༠༡༨ལོར་ཨ་རིའི་རྒྱལ་སྤྱིའི་ཆོས་དད་རང་དབང་ཚན་པའི་གཞུང་ཚབ་ཏུ་བསྐོ་གཞག་གནང་བ་ནས་བཟུང་ཨ་རིའི་སྐུ་ཚབ་དོན་གཅོད་དང་ཐུག་འཕྲད་ཐེངས་མང་གནང་མྱོང་ཡོད་པ་རེད།རྒྱས་པ་འདིར་གཟིགས་རོགས་གནང་།